18 Jesu o ile a re lemosa hore re se ke ra imeloa “ke ho ja ho tlōla le ho noa haholo le matšoenyeho a bophelo.” A re bofelo bo tla fihla re sa bo lebella, “joaloka leraba.” O ile a boela a re bo “tla tla holim’a bohle ba lulang holim’a lefatše,” a ba a re: “Joale, le lule le falimehile ka nako eohle le etsa thapeli [kapa le rapela ka tieo] e le hore le ka atleha ho phonyoha lintho tsena tsohle tse reretsoeng hore li etsahale, le ho ema ka pel’a Mor’a motho.” (Luka 21:34-36) Ke hobane’ng ha re lokela ho mamela temoso ee ea Jesu? Hobane haufinyane lefatše lena le khopo la Satane le tl’o timetsoa. Batho ba mamelang Jehova le Jesu ke bona feela ba tla pholoha bofelo ’me ba phele ka ho sa feleng lefatšeng le lecha.—Johanne 3:16; 2 Petrose 3:13. 8 Lekhoba le tšepahalang le tlameha ho etsoa ka Bakreste ba tlotsitsoeng ba lefatšeng. Bakreste bao ba bitsoa “baprista ba marena” ’me ba filoe thōmo ea ho “‘bolela hohle makhabane a hlomphehang’ a ea ba bitsitseng ho ba ntša lefifing ho ba kenya leseling la hae le hlollang.” (1 Pet. 2:9) Ke ho loketseng hore ebe litho tsa “baprista [bao] ba marena” li kenya letsoho ka ho toba ho ruta balumeli-’moho le tsona ’nete.—Mal. 2:7; Tšen. 12:17.